Diari Oficial de la Generalitat Valenciana


Sumari del DOGV 4275, del 20-06-2002 (2002/6002)

Notificació a la senyora Inocencia Cabanilles Devis. Recurs número R-313/2001.
------------------------------------------------------------------------------

### Dades del document

Número de DOGV
:   4275

Data del DOGV
:   20-06-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/6002


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a la senyora Inocencia Cabanilles Devis. Recurs número R-313/2001. [2002/Q6002]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedix a notificar a la senyora Inocencia Cabanillas Devis, carrer de Castelló, 139, 3r (12945 Almenara), la resolució del recurs d'alçada amb el número de referència interna R-313/2001.
  
Resolució
  
Examinat el recurs d'alçada presentat per la senyora Inocencia Cabanillas Devis, contra resolució del Servici Territorial d'Arquitectura i Habitatge de Castelló, en l'expedient per sol·licitud de pròrroga de la subsidiació del tipus d'interés del préstec qualificat 398/2001 (12/119/1994/11).
  
Antecedents de fet
  
1. La senyora Inocencia Cabanillas Devis, titular d'un préstec concedit pel Banco Bilbao Viscaya Argentaria, acollit al Reial Decret 1.932/1991, de 20 de desembre, i destinat a l'adquisició d'un habitatge de protecció oficial, va presentar en el Servici Territorial d'Arquitectura i Habitatge de Castelló, el dia 21 de març de 2001, la sol·licitud de pròrroga de la subsidiació del tipus d'interés del préstec qualificat.
  
2. A la vista de la documentació que es troba en l'expedient, el cap del Servici Territorial, amb data 23 de juliol de 2001, dicta resolució denegatòria de la pròrroga de subsidiació del tipus d'interés sol·licitada, en no haver presentat la resolució requerida amb data 28 de març del 2001, consistent en certificat d'empadronament on conste el temps efectiu de residència de la sol·licitant en l'habitatge objecte de les ajudes.
  
3. Contra la citada resolució interposa recurs d'alçada en el termini i en la forma adequada la senyora Inocencia Cabanillas Devis, amb els documents i les al·legacions que consten en este, i que es donen per reproduïdes en benefici de la brevetat.
  
Fonaments de dret
  
1. Esta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i PAC), com pel que establix el Decret 210/2001, de 18 de desembre, del Govern Valencià (DOGV núm. 4.165, de 10 de gener).
  
2. El que disposen els articles 107, 110, 114 i 115, de la LRJAP i PAC, de la Llei 30/1992, de 26 de novembre, de RJAP i PAC, quant a l'admissió i tramitació del recurs.
  
3. Segons disposen l'article 8.1.c en relació amb els articles 3 i 4 del Reial Decret 1.932/1991, de 20 de desembre, i l'article 5.c del Decret 55/1992, de 30 de març, del Govern Valencià, és requisit per a accedir al finançament qualificat que els habitatges promoguts per a ús propi i els adquirits o rehabilitats es destinen a residència habitual i permanent, i que siguen ocupats dins dels terminis establits en la legislació vigent, i en tot cas, en els tres mesos següents al seu entrega, excepte pròrroga justificada per raons de tipus familiar o laboral, que haurà de ser autoritzada per l'autoritat competent.
  
Revisada la documentació que es troba en l'expedient, i en especial els consums d'aigua aportats a este, este òrgan no té per acreditada la residència habitual i permanent de la recurrent en l'habitatge objecte de les ajudes.
  
4. Segons disposa l'article 71.1 de la Llei 30/1992, de 26 de novembre, de RJAP i PAC, si la sol·licitud d'iniciació d'un procediment no reunix, entre d'altres, els requisits exigits per la legislació específica aplicable, es requerirà l'interessat perquè, en un termini de 10 dies, esmene la falta o acompanye dels documents preceptius, amb indicació que si així no ho fera, se'l tindrà per desistit de la seua petició, després de la resolució prèvia.
  
En el present supòsit, es comprova en l'expedient que el Servici Territorial va requerir a la part interessada la presentació del certificat d'empadronament en l'habitatge objecte de les ajudes que acredite la seua residència en este durant els últims cinc anys, per mitjà d'escrit amb data 28 de març de 2001, rebut per la interessada amb data 9 d'abril de 2001, i és veritat que la part interessada no va aportar la citada documentació en cap moment del procediment.
  
Exposat tot això que antecedix i no havent aportat per la part recurrent prova prou i adequada que desvirtue el contingut de la resolució impugnada, procedix confirmar esta.
  
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat per la senyora Inocencia Cabanillas Devis contra la Resolució del Servici Territorial d'Arquitectura i Habitatge de Castelló, amb data 23 de juliol de 2001, que queda confirmada.
  
Contra la present resolució que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de Castelló de la Plana, en el termini de dos mesos, comptadors des del sendemà de la notificació d'esta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercitar qualsevol altre recurs que s'estime oportú.